JÁTÉKSZABÁLYZAT

*„Villány Nekem.”*

**Villányi borvidék online platformjain hirdetett nyereményjátékhoz**

**Cégnév: Tenkes Borvidékfejlesztő Nonprofit Kft.**

1. Szervezés és lebonyolítás

A promóciós játék szervezője a Tenkes Borvidékfejlesztő Nonprofit Kft. (székhely: 7800 Siklós, Felszabadulás utca 80., adószám: 20701325-2-02) (továbbiakban: "Szervező"), amely a jelen szabályzatban foglaltaknak megfelelően jár el.

A promóciós játék lebonyolítója a Tenkes Borvidékfejlesztő Nonprofit Kft. (székhely: 7800 Siklós, Felszabadulás utca 80., adószám: 20701325-2-02)) (továbbiakban: „Lebonyolító”), amely a jelen szabályzatban foglaltaknak megfelelően jár el.

A promóciós játék időtartama alatt a játékszabályzat minden érdeklődő számára hozzáférhető a Villányi Borvidék honlapján.

1. Részvételi szabályzat

A Játékban részt vehet minden 18 éven felüli, természetes személy, aki Magyarországon tartózkodási - vagy lakóhellyel rendelkezik (a továbbiakban: Játékos). Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el.

Nyereményben nem részesülhetnek a Szervező és a játék lebonyolításáért felelős

és közreműködők, valamint mindezen személyek Ptk. 8:1. § (1) bekezdés 1. pontja szerinti közeli hozzátartozói.

A Játékos a promóciós játékban való részvétellel elismeri, hogy teljes körűen megismerte a Játékszabályzatot, és azt feltétel nélkül elfogadja. Amennyiben a Játékos jelen részvételi szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül. A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

1. Promóciós játék ideje

A promóciós játék időtartama:

2023.12.30. -2023.02.04.-ig tart.

Nyertesek száma összesen: 4 db

A promóciós játékban részt vevő nyeremények:

1. helyezett: Villányi Franc borválogatás

2. helyezett: Villányi borvidék helyi termék ajándékcsomag

3. helyezett: Villányi REDy borválogatás

Közönségdíj: Villányi borvidéki csomag

1. Eredményhirdetés:

2023. februárban. A pontos időpontot a Villányi borvidék Facebook oldalán teszik közzé a szervezők, melyről minden versenyzőt értesítenek.

1. A játék menete

A Játékosok Villányi borvidék online platformjain közzétett nyereményjátékra felhívó cikkben található e-mail címre (iroda@villanyborvidek.hu) egy, saját maguk által készített fénykép elküldésével játszhatnak. A sorsoláson azok az e-mailt írók vesznek részt, akik a számukra legkedvesebb, egy, saját maguk által készített fotó küldik el a Villányi Borvidékről. A Játékosok az e-mail és a Villányi Borvidékől készült egy, saját fotójuk elküldésével elfogadják a játék részvételi feltételeit.

A Játékosok az e-mail elküldése után bekerülnek a sorsolási listába. A nyertesek azok közül kerülnek ki, akik az e-mailben elküldték a kiválasztott fotójukat a Villányi Borvidékről.

Egy fő kizárólag egy fényképpel vehet részt a játékban.
Az első három helyezett kiválasztása szakmai zsűri által történik, majd a nevezett zsűri kiválasztja a beérkezett művek közül a legjobb 10 fotót, melyek a Villányi Borvidék Facebook oldalán megosztásra kerülnek. A feltöltött fotók közül a legtöbb kedvelést kapott nyeri a különdíjat.

1. Nyeremények, nyertesek

A promóciós játékban részt vevő Játékosok a 3. pontban részletezett nyereményben részesülnek. A nyeremény másra nem átruházható és készpénzre nem átváltható. A nyereményekhez esetlegesen tartozó SZJA és más járulékfizetési kötelezettséget a Szervező viseli.

A nyerteseket szakmai zsűri választja ki. A nyertes nevét a Szervező Facebook oldalán teszi közzé legkésőbb a sorsolásra megjelölt időpontot követő 24 órán belül, valamint e-mailben értesíti. Pótnyerteseket nem hirdetünk, a nyertesek kiesése esetén a nyereményeket egy későbbi játék során sorsoljuk ki.

A pályázó, képének elküldése után tudomásul veszi, hogy a nyertes pályázatok kiválasztását szakmai zsűri végzi, így az ő döntésük végleges. A játékkal kapcsolatos panaszok indoklással együtt kérjük elküldeni az iroda@villanyiborvidek.hu email címre. A panaszokat a szervező kézhezvételtől számított 30 napon belül kivizsgálja.

A nyertesek nem jogosultak nyeremények átvételére, ha:

- ha a játékra jelentkezésekor nem töltötte be a 18. életévét;

- ha az értesítő e-mailre 5 munkanapon belül nem válaszol;

- ha bármely okból nem lehet felvenni a nyertessel a kapcsolatot;

- egyértelműen bizonyítható, hogy több és/vagy hamis regisztrációval vett részt a Játékban, mellyel jogosulatlan előnyre tett szert;

- egyértelműen bizonyítható, hogy a Játék menetét/eredményét bármilyen módon szándékosan befolyásolni próbálja;

- jelen részvételi szabályzat bármely pontját megsérti - adózáshoz esetlegesen szükséges adatait nem adja meg.

1. **Nyertesek értesítése**

A nyertesekkel a e-mail útján vesszük fel a kapcsolatot és egyeztetjük velük a nyeremény átvételének a részleteit.

A nyertes személyének azonosításához és ellenőrzéséhez a Szervező kötelezheti a nyertest személyazonosságának igazolására.

Amennyiben a nyertesek nem az értesítő e-mailben foglaltaknak megfelelően járnak el, vagy a kért adatok közül egyet vagy többet nem hajlandó a Szervező rendelkezésére bocsátani írásban, jogosulatlanná válhat nyereményére.

1. **Nyeremények kézbesítése**

A nyeremény kézbesítésének részleteit minden nyertessel e-mailben egyeztetjük. A nyertes köteles együttműködni a nyeremény átvétele érdekében. Amennyiben ennek nem tesz eleget, a nyeremény a továbbiakban nem vehető át és a Szervezőt semmilyen felelősség nem terheli ezzel kapcsolatban.

1. **A Szervező felelőssége**

A Szervező kizárja felelősségét a Játékosok téves, pontatlan vagy hiányos adatszolgáltatásából, a cselekvőképességében részlegesen korlátozott vagy cselekvőképtelen személy törvényes képviselő hozzájárulása nélküli, vagy kiskorú személy regisztrációjából, valamint a nyertes részére elektronikus úton elküldött értesítésnek neki fel nem róható elvesztéséből, egyéb okból történő sikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében.

A nyeremények után esetlegesen fizetendő adót a Szervező fizeti. A nyertes köteles Szervező rendelkezésére bocsátani mindazon adatokat, amelyek szükségesek lehetnek a nyereménnyel kapcsolatos adókötelezettségek teljesítésére és köteles minden egyéb tekintetben együttműködni Szervezővel.

A nyeremények után a Játékosoknak adófizetési kötelezettsége nem merül fel.

Jelen promóciós játék a szerencsejáték szervezéséről szóló 1991. évi XXXIV. törvény szerint nem bejelentés-köteles ajándéksorsolás és nem minősül szerencsejátéknak.

1. **Kizárás**

A Játékból kizárásra kerülnek azok a Játékosok, akik a promóciós játék szellemével ellentétesen vesznek részt a promóciós játékban, azzal a céllal, hogy a nyerési esélyeiket megtévesztő magatartással megnöveljék, ezzel megfosztják a nyerési esélyektől a tisztességesen játszani kívánó többi résztvevőt. Felhívjuk a játékosok figyelmét, hogy a Szervező fenntartja magának a jogot, hogy ilyen cselekmény észlelése esetén kizárja a Játékost a Játékból.

1. **Vegyes rendelkezések**

A Szervező fenntartja a jogot jelen részvételi szabályzat módosítására, a játék időtartamának lerövidítésére vagy meghosszabbítására és egyéb változtatásokra.

Tenkes Borvidékfejlesztő Nonprofit Kft.

2023.12.15.